Kedves Kollégák!

Küsmödi Attila információi alapján küldöm az autóval utazók számára a Gyulafehérvárig tartó  útvonaltervet. A MELTE konferenciájának a Gyulafehérvári Római Katolikus Hittudományi Főiskola és Papnevelő Intézet ad otthont (http://www.sis.uab.ro), a teológia pontos címe Str. Bibliotecii nr.3. ALBA IULIA jud. Alba 510009., GPS-koordinátája pedig: É 46.07035 – K 23.57125.

Szeged – Arad – Déva – Szászváros – Alvinc – (Szászsebes) felől
Szeged felől érkezvén Aradnál figyelni kell arra, hogy egy „Lutsch 2000” benzinkút és vendéglő után kb. 500 m-re balra kell térni Alvinc (Vinţu de Jos) felé, átmenni a vasúti átkelőn. Tovább egyenesen átmenni Alvincen, egyenesen addig, amíg át nem megyünk egy vasúti felüljáró alatt, utána nyomban balra térni, ki van táblázva: Alba-Iulia.
Beérünk a városba, elhagyjuk az Alba-Iulia (Gyulafehérvár) táblát, átmegyünk a Maros-hídon, tovább egyenesen mindaddig, amíg balra térhetünk egy lámpás kereszteződésben a Shell benzinkút után. Miután feltértünk balra, kb. 500 m. után, meglátjuk a temetőt balra, előttünk pedig már a vár van. Az elágazásnál balra kell tartani a várfal mellett (a várfal nekünk jobbra essen). Addig megyünk egyenesen, amíg balra nekünk el nem megyünk az ortodox teológia mellett (új épület), közben jobbra a Művelődési Ház található. Bár van jobbra térő sáv, mégsem lehet betérni a tér ezen oldalán, csak a túlsón, ahol jobbra kell térni az ortodox székesegyház fele. Elérjük az ortodox székesegyházat, elmegyünk balra mellette (nekünk jobb oldaladon legyen a székesegyház), utána kb. 100 m-re az első utca balra. Elmegyünk az utcának majdnem a legvégére, előtte az első és egyetlen utca jobbra, ez már az a teológia utcája. Balra az első épület a Batthyanaeum püspöki könyvár, a második a teológia.
Nagyvárad – Kolozsvár – Torda – Nagyenyed – Tövis felől
A Nagyvárad – Kolozsvár felőli megközelítésben (ide számíthatjuk Szatmár – Kolozsvárt is), Tövis felől érkezvén egyenesen megyünk előre, nem térünk rá az elkerülő útra, elhagyjuk az Alba Iulia (Gyulafehérvár) táblát.
Tovább menve egyenesen elmegyünk nekünk balra eső MOL benzinkút mellett, maradva a főúton egészen a nagyáruház mellett a taxi-állomásig, ahol feltérünk jobbra a Várba (Cetate). A körforgalomba egyenesen megyünk előre, majd a második utcán, a nagy csomópontnál térünk balra, utána az első lehetőségnél ismét balra, elérjük az ortodox székesegyházat, elmegyünk balra mellette (nekünk jobb oldaladon legyen a székesegyház), utána kb. 100 m-re az első utca balra. Elmegyünk az utcának majdnem a legvégére, előtte az első és egyetlen utca jobbra, ez már a teológia utcája. Balra az első épület a Batthyanaeum püspöki könyvár, a második a teológia.

Vendéglátóink segítenek a leparkolásban, a regisztrációban és a szobák elfoglalásában! Ha véletlenül gondok adódnának, akkor a +40-722-793-739 és a +40-743-032-313 telefonszámok valamelyikén Küsmődi Attila (alias Küsi) bármikor elérhető.